CELEX: 32009R1172
Language: sk
Date: 2009-11-30 00:00:00
Title: Nariadenie Komisie (ES) č. 1172/2009 z  30. novembra 2009 , ktorým sa v hospodárskom roku 2009/2010 rozdelí 5000 ton krátkeho ľanového vlákna a konopného vlákna na národné garantované množstvá medzi Dánskom, Írskom, Gréckom, Talianskom a Luxemburskom

1.12.2009   
            
            
               SK
            
            
               Úradný vestník Európskej únie
            
            
               L 314/47
            
         
      NARIADENIE KOMISIE (ES) č. 1172/2009
   z 30. novembra 2009,
   ktorým sa v hospodárskom roku 2009/2010 rozdelí 5 000 ton krátkeho ľanového vlákna a konopného vlákna na národné garantované množstvá medzi Dánskom, Írskom, Gréckom, Talianskom a Luxemburskom
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (1), a najmä na jeho článok 95 v spojení s jeho článkom 4,
   keďže:
   
               (1)
            
            
               V článku 8 ods. 1 nariadenia Komisie (ES) č. 507/2008 zo 6. júna 2008, ktorým sa stanovujú podrobné pravidlá na uplatňovanie nariadenia Rady (ES) č. 1673/2000 o spoločnej organizácii trhov s ľanom a konope pestovanými na vlákno (2) sa ustanovuje, že rozdelenie 5 000 ton krátkeho ľanového vlákna a konopného vlákna na národné garantované množstvá, ako sa ustanovuje v článku 94 ods. 1a nariadenia (ES) č. 1234/2007, v hospodárskom roku 2009/2010 sa musí realizovať do 16. novembra bežného hospodárskeho roku.
            
         
               (2)
            
            
               Na tieto účely oznámilo Dánsko Komisii plochy, ktoré sú predmetom kúpnych/predajných zmlúv, spracovateľských záväzkov a spracovateľských zmlúv, a odhady výnosov ľanovej a konopnej slamy a vlákien.
            
         
               (3)
            
            
               V Írsku, Grécku, Taliansku ani Luxembursku sa naopak v hospodárskom roku 2009/2010 nevyrobia žiadne ľanové ani konopné vlákna.
            
         
               (4)
            
            
               Na základe odhadov produkcie, ktoré vyplývajú z poskytnutých informácií, celková produkcia uvedených piatich dotknutých členských štátov nedosiahne celkové pridelené množstvo 5 000 ton a mali by sa stanoviť národné garantované množstvá, ako sa uvádza ďalej.
            
         
               (5)
            
            
               Opatrenia ustanovené v tomto nariadení sú v súlade so stanoviskom Riadiaceho výboru pre spoločnú organizáciu poľnohospodárskych trhov,
            
         PRIJALA TOTO NARIADENIE:
   Článok 1
   Na hospodársky rok 2009/2010 sa v súlade s článkom 94 ods. 1a v spojení s písmenom b) bodu A.II. prílohy XI k nariadeniu (ES) č. 1234/2007 stanovuje toto rozdelenie na národné garantované množstvá:
   
               —
            
            
               Dánsko
            
            
               95,2 ton,
            
         
               —
            
            
               Írsko
            
            
               0 ton,
            
         
               —
            
            
               Grécko
            
            
               0 ton,
            
         
               —
            
            
               Taliansko
            
            
               0 ton,
            
         
               —
            
            
               Luxembursko
            
            
               0 ton.
            
         Článok 2
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   Uplatňuje sa od 16. novembra 2009.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 30. novembra 2009
      
         
            Za Komisiu
         
         Mariann FISCHER BOEL
         
         
            členka Komisie
         
      
   
   
      (1)  Ú. v. EÚ L 299, 16.11.2007, s. 1.
   
      (2)  Ú. v. EÚ L 149, 7.6.2008, s. 38.